open-index/open-wikipedia-markdown huggingface dataset:
Argo

**Argo** () oli kreikkalaisessa mytologiassa argonauttien laiva, jolla Iason ja argonautit purjehtivat Kolkhiiseen ryöstämään lohikäärmeen vartioimaa kultaista oinaan taljaa. Argon rakensi Argos, Friksoksen poika, Dodonan oraakkelipaikassa kasvaneesta tammesta, ja niinpä  laiva kykeni puhumaan ja ennustamaan. Argo toimi myös innoittajana, kun Ptolemaios loi eteläiselle tähtitaivaalle sitä esittävän tähdistön, Argo-laivan. *[[Odysseia]]n* mukaan Argo oli ensimmäinen laiva, joka oli selvinnyt Skyllan ja Kharybdiin ohi vahingoittumatta.

Image:Building Argo BM TerrD603.jpg|Argon rakentaminen. Vasemmalta oikealle: Athena, Tiphys ja Argos.

## Lähteet

* 

### Viitteet
Andrei II

**Andrei II Jaroslavitš** (); (1222–1264) oli Vladimirin suuriruhtinas vuosina 1249–1252.  

## Suku
Hänen vanhempiaan olivat Vladimirin suuriruhtinas Jaroslav II ja Feodosia/Eufrosinja, joka oli Rjazanin ruhtinas Igor Glebovitšin tytär. Hänellä oli kahdeksan veljeä ja kaksi sisarta. Hänen nuorempia veljiään olivat Aleksanteri Nevski ja Jaroslav III, jotka seurasivat häntä Vladimirin hallitsijana. 

## Ruhtinas
Vuonna 1240 novgorodilaiset karkottivat Andrein veljen Aleksanteri Nevskin kaupungista ja pyysivät, että Vladimirin suuriruhtinas Jaroslav II lähettäisi kaupunkiin uuden päällikön. Niinpä kaupunkiin lähetettiin päälliköksi Andrei, mutta hän joutui palaamaan jo muutaman kuukauden kuluttua. Kun Saksalainen ritarikunta hyökkäsi vuonna 1241 Novgorodiin ja Andrei lähettiin joukkoineen kaupungin avuksi. Hän yhdisti voimansa veljensä Aleksanterin kanssa vuonna 1242 ja osallistui Peipsijärven jäätaisteluun. 

Andrein ja Aleksanterin isän kuoltua vuonna 1246/1247 veljekset matkustivat Karakorumin kaupunkiin Mongoliassa, missä Güyük-kaani nimitti Andrein seuraavaksi Vladimirin suuriruhtinaaksi ja antoi raunioituneen Kiovan Aleksanterille.

Valtaan noustuaan Andrei II päätti osoittaa itsenäisyyttä mongolien kultaisesta ordasta ja avioitui vuonna 1250 mongolien vihollisen Galitsian ruhtinas Daniel Romanovitšin tyttären kanssa. Vuotta myöhemmin Andrei setä Svjatoslav karkotti hänet Vladimiristä ja lähti pyytämään kultaiselta ordalta Andrein kruunua itselleen. Aleksanteri Nevski seurasi setäänsä myöhemmin ja syytti Andreita kultaiselle ordan Batu-kaanin poika Sartakille maksettujen suojelusrahojen osittaisesta pimittämisestä vuonna 1252. Batu-kaani hyökkäsi joukkoineen Vladimiriin rangaistuksellisena tästä ja löi Andrein joukot lähellä Pereslavlia. Tappion jälkeen Andrei ei saanut suojaa Novgorodistakaan, vaan joutui pakenemaan Pihkovaan ja Kolyvaniin (Tallinna) ja lopulta puolisonsa kanssa Ruotsiin.

Andrei palasi Venäjälle vuonna 1256 ja pyysi anteeksi epälojaalisuuttaan Batu-kaanilta Kultaisen ordan pääkaupungissa Saraissa. Andrein katumus hyväksyttiinkin ja hän sai hallittavakseen Aleksanterilta Vladimirin itäosien alueita, joihin sisältyivät muun muassa Nižni Novgorodin ja Gorodetsin kaupungit Volgalla. Aleksanteri halusi antaa Andreille Suzdalin, mutta ei uskaltanut tehdä sitä ilman Batu-kaanin tahtoa. Aleksanterin kuoltua vuonna 1263, Andrei pyrki liittämään Vladimirin hallintaansa, mutta hänen nuorempi veljensä Jaroslav III päihitti nämä suunnitelmat. 

## Avioliitto ja jälkeläiset
Andrei avioitui vuonna 1250/1251 Justinia Anastasia Danilovnan (k. n. 1277) kanssa, joka oli Galitsian ruhtinas ja Kiovan suuriruhtinas Daniel Romanovitšin tytär.

Heille syntyivät lapset:

* Juri Andrejevitš, Suzdalin ruhtinas 1264-1279
* Mihail Andrejevitš (k. 1305), Suzdalin ruhtinas
* Vasili Andrejevitš, Suzdalin ruhtinas vuoteen 1309

## Perintö
Andrei II:sta polveutuu Suzdalin ja Nižni Novgorodin ruhtinassuku, joka 1300-luvulta alkaen tunnettiin Šuiskin ruhtinashuoneena.   

## Lähteet
Bilbo Reppuli

**Bilbo Reppuli** () on keskeinen hahmo J.R.R. Tolkienin kirjoissa *[[Taru sormusten herrasta]]* ja *[[Hobitti eli sinne ja takaisin]]*. Hän oli Keski-maan hobitti ja Frodo Reppulin setä ja serkku.

Risto Pitkäsen suomennoksessa Bilbon nimi on *Kalpa Kassinen*.

## Elämä

Bilbo syntyi 22. syyskuuta 2890 Kolmatta aikaa Bungo Reppulille ja Belladonna Tukille. Kirjassa *[[Hobitti eli sinne ja takaisin]]* kerrotaan, kuinka vuonna 2941 Bilbo lähti Gandalfin, Thorin Tammikilven ja kahdentoista muun kääpiön kanssa valtaamaan Yksinäistä Vuorta takaisin lohikäärme Smaug Kultaiselta. Seikkailu vei heidät Rivendelliin, läpi Synkmetsän ja lopulta Ereborin Yksinäiselle vuorelle. Kun Thorin ja kumppanit olivat vallanneet vuoren itselleen takaisin, alkoi Viiden Armeijan Taistelu.

Kirjassa Bilbo löysi Valtasormuksen ja pakeni Klonkulta voitettuaan tämän arvoituskilvassa kysymyksellä ”Mitä minulla on taskussani?”. Kilpailun kuluessa Bilbo kertoi olevansa Reppuli ja tulevansa Konnusta. Bilbo kantoi sormusta 60 vuotta tietämättä sen merkitystä. Se pidensi Bilbon elämää yli hobittien tavanomaisen eliniän. Hän käytti sormusta taistellessaan Synkmetsän hämähäkkejä vastaan ja pelastaessaan Thorinin ja muut matkalaiset Synkmetsän haltioilta. Viiden Armeijan Taistelussa Bilbo käytti sormusta pysyäkseen piilossa ja vahingoittumattomana. Tämän takia häntä oli vaikea löytää taistelun jälkeen. Bilbo oli saanut kiven päähänsä ja pyörtynyt ja otti sormuksen pois vasta herättyään.

Seikkailun jälkeen Bilbo adoptoi Frodon ja käytti sormusta piiloutuakseen epämieluisilta serkuiltaan Säkinheimo-Reppuleilta. *[[Taru sormusten herrasta]]*-kirja alkaa, kun Bilbo lähtee Konnusta 111. syntymäpäivänään (22. syyskuuta 3001), jättäen sormuksen ja koko muun omaisuutensa Frodolle. Hän matkusti Rivendelliin kolmen kääpiön kanssa. Siellä hän eli rauhallista elämää syöden, nukkuen, kirjoittaen runoja ja työstäen elämäkertaansa. Hän kirjoitti myös kirjan *Käännöksiä haltiakielestä*, josta tuli Silmarillionin perusta. *Sormusten herran* viimeisessä osassa *Kuninkaan paluussa* Bilbo lähtee Frodon, Gandalfin ja haltioiden kanssa Harmaisiin Satamiin. Sieltä hän lähtee laivalla meren yli Valinoriin 29. syyskuuta 3021. Hän oli vanhentunut huomattavasti sen jälkeen kun oli luopunut Sormuksesta. Hän oli jo juhlinut 131. syntymäpäiväänsä, joten hän oli vanhin hobitti, joka oli koskaan elänyt Keski-maassa.
Glorfindel

**Glorfindel** on fiktiivinen haltia J. R. R. Tolkienin kirjassa *[[Taru sormusten herrasta]]*. Hän on hahmo, joka ilmestyy muutamia kertoja Keski-Maan historiassa. 
Glorfindel saapui aluksi Ñoldo-haltiana Gondoliniin, mutta Tuorin, Idrilin, Eärendilin ja monien muiden Gondolinista paon aikana Ensimmäisellä ajalla hän auttaa heitä. Kun Balrog sulkee kaikki pakotiet ympäröivillä vuorilla, Glorfindel taistelee sitä vastaan kivisellä huipulla, ja molemmat saavat surmansa.

## Juoni

Glorfindel kuitenkin palaa Kolmannella ajalla Fornostin taistelun lopussa ja myöhemmin Elrond Puolhaltia lähettää hänet Frodon oppaaksi Rivendelliin. On hyvin epätavallista, mutta ei mahdotonta, että haltia palaa Mandosin saleista takaisin Ardaan, mutta Glorfindelille näin kävi. Tolkien kertoi itse, että Glorfindel palasi valarin käskystä ilmeisesti istarin kanssa Keski-Maahan.
Glorfindel oli se, joka ennusti Angmarin Noitakuninkaasta että: ”Miehen kädestä hän ei tule kuolemaan”. Tämä ennustus toteutui kun Éowyn, nainen, tappoi Noitakuninkaan Pelennorin kenttien taistelussa. Peter Jacksonin elokuvassa Arwen korvaa Glorfindelin Frodon auttajana. Myös Ralph Bakshin animaatioversiossa Glorfindel jätettiin pois, ja hänet korvasi Legolas.
Euroopan lippu

**Euroopan lippu** koostuu kahdentoista kultaisen tähden kehästä sinisellä taustalla. Se on Euroopan kansojen yhtenäisyyden symboli. Lippu otettiin käyttöön Euroopan neuvostossa vuonna 1955 ja se on tarkoitettu kaikkien eurooppalaisten käyttöön. Euroopan yhteisö eli nykyinen Euroopan unioni otti sen käyttöön vuonna 1985. Lippu on Euroopan unionin ja laajemmin eurooppalaisen identiteetin tunnus.

Euroopan lipulla on mahdollista liputtaa kansallislipun rinnalla. Esimerkiksi toukokuun 9. päivänä vietettävänä Eurooppa-päivänä suositellaan liputtamista myös Euroopan lipulla. 

## Symbolismi

Euroopan neuvoston tiedotuksen mukaan tähtien kehä symboloi liittoa. Lukumäärä kaksitoista kuvaa täydellisyyttä ja kokonaisuutta, esimerkiksi vuosi on jaettu kahteentoista kuukauteen. 

Euroopan unionin viestinnän mukaan lippu symboloi Euroopan unionia ja laajemmin myös Euroopan yhtenäisyyttä ja eurooppalaista identiteettiä. Tähdet symboloivat Euroopan kansojen ihanteita: yhtenäisyyttä, yhteisvastuuta ja sopusointua. Ympyrä edustaa yhtenäisyyttä. Lipussa olevien tähtien määrä ei liity jäsenvaltioiden määrään. 

Euroopan unionin virallinen hymni ''Oodi ilolle'' otettiin käyttöön samana vuonna kuin lippu. Hymni on tarkoitettu yhteiseksi Euroopan unionin symboliksi ilmentämään rauhaa, vapautta ja solidaarisuutta. 

Lippu on kuvattu kaikissa euroseteleissä. 

## Käyttö Suomessa

Sisäasiainministeriö on eräissä yhteyksissä suosittanut liputtamista Euroopan lipulla mahdollisuuksien mukaan kansallislipun rinnalla. Esimerkiksi toukokuun 9. päivänä vietettävänä Eurooppa-päivänä on suositeltu liputtamista myös Euroopan lipulla.

Liputtaminen on perusteltua erityisesti silloin, kun liputuksen aihe liittyy EU:n toimintaan. Muu käyttö liittyy yleensä vierailuihin tai kokouksiin, joihin tulee osallistujia EU-instituutioista tai EU-maista.

Lippua käytetään myös Suomen lipun rinnalla ulkorajoilla olevilla rajanylityspaikoilla sekä kansainvälisillä lentoasemilla ja satamissa.

## Maria-tulkinta

On väitetty, että tähtien lukumäärällä olisi yhteyksiä neitsyt Marian Ilmestyskirjan 12-tähtiseen sädekehään, joka esiintyi usein katolisessa kristillisessä taiteessa. Lipun suunnitteluun osallistunut Arsène Heitz on väittänyt Raamatun Ilmestyskirjassa kuvatun kahdentoista tähden innoittaneen häntä. Euroopan unionin edustajat ovat kieltäneet, että lipun valintaan olisi liittynyt uskonnollista tarkoitusperää tai että sellaisesta olisi oltu valitessa tietoisia.

## Kuvia

EU Flag specification.svg|Lipun suhteet.
Juhannus-helsinki-2007-212.jpg|Lippurivi Helsingin satamassa.
Logo of the Council of Europe (no lettering).svg|Euroopan neuvoston vuodesta 2013 käyttämä muunnelma.
Euromaidan Kyiv 01-12-2013 35.JPG|Euromaidan Kiovassa 2013.


## Lähteet

## Aiheesta muualla

* EU:n lipun graafiset ohjeet.
Intermezzo

**Intermezzo** [-metso] () on musiikkiin liittyvä termi, jolla on muutama hieman toisistaan poikkeava merkitys. Yleisesti sanaa käytetään viittaamaan sävellykseen, joka sijoittuu kahden (suuremman) musiikillisen kokonaisuuden väliin. Tarkemmin intermezzot voidaan jakaa kahteen päätyyppiin, ns. oopperaintermezzoon ja instrumentaaliseen intermezzoon.

## Oopperaintermezzo
Oopperassa intermezzo oli 1700-luvulla koominen välinäytös vakavamman opera serian kahden näytöksen tai kohtauksen välillä. Nämä intermezzot saattoivat olla itsessään kokonaisia teoksia, vaikkakin pääteosta lyhyempiä. Ne antoivat kontrastia tummemmansävyiselle opera serialle ja tarjosivat humoristisen tauon pääteoksen draamasta. Tunnetuin tällainen teos lienee Giovanni Battista Pergolesin *[[La serva padrona]]*.

Välillä intermezzot ja niiden suosio levisivät jopa nopeammin kuin itse opera seria – asiaa ei ainakaan haitannut niiden tuottamisen helppous verrattuna täysimittaiseen oopperaan. Tyyli levisi 1730-luvulla ympäri Eurooppaa.

## Instrumentaalinen intermezzo
Termi sai 1800-luvulla uuden merkityksen – lyhyehkö soitinsävellys, joka oli joko välisoittona suuremman teoksen kahden osan välillä tai vaihtoehtoisesti itsenäinen teos. Näiden intermezzojen tyyli ja funktio vaihtelevat suurestikin.

Oopperasäveltäjät sävelsivät ajoittain intermezzoja välisoitoiksi oopperan näytösten välille. Tässä merkityksessään intermezzo muistuttaa entr'actea. Tämäntyyppisiin välisoittoihin lukeutuu esimerkiksi intermezzo Pietro Mascagnin oopperasta *[[Cavalleria rusticana]]*. Myös muiden muassa Puccini ja Delius sävelsivät oopperoihinsa tällaisia välisoittoja.

## Katso myös
* Intermedio
Balineesi

**Balineesi** on siamilaisen pitkäkarvainen muoto. Sen ulkomuoto on peräisin siamilaisilta sukulaisilta: solakat linjat, siamilaisen naamiointi, sama kiilamainen pää ja safiirisilmät. Se on kuin siamilaisen ja persialaisen risteytys, mutta sen turkki on lyhyempää kuin persialaisilla ja kaulurikin puuttuu. Nimensä se on saanut balilaiselta tanssijalta, koska kissan astellessa häntä pystyssä, hännänpää heilahtelee puolelta toiselle.

## Historia
Ensimmäinen balineesi oli epäilemättä pitkäkarvageeniä kantava siamilainen. Ensimmäiset pitkäkarvaiset siamilaiset rekisteröitiin 1928. Itämaisesta pitkäkarvasta innostuttiin ja rotua alettiin kasvattaa. Rotu alkoi yleistyä Amerikassa 1950-luvulla, jolloin sitä alettiin jalostaa. 1970-luvulla CFA (amerikkalainen Cat Fanciers Association) hyväksyi sen viralliseksi roduksi. Suomeen ensimmäinen balineesi tuli Ruotsista 1980-luvulla. Suomessa BaJaVa ry edustaa balineesien, itämaisten pitkäkarvojen ja seychellien pitkäkarvojen kasvatus- ja harrastustoimintaa. 

## Rakenne
*Vartalo on keskikokoinen ja hoikahko, mutta kuitenkin melko lihaksikas.
*Häntä on pitkä, ohut ja teräväkärkinen. Hännän karvojen tulisi levitä sulkamaisesti.
*Jalat ovat pitkät ja hoikat.
*Tassut ovat pienet, soikeanmuotoiset ja kauniin sirot.
*Pää on pitkä ja suippenva, hieman kiilamainen. Nenä on pitkä ja suora. 
*Silmät ovat keskikokoiset ja mantelinmuotoiset. Väri kirkas sininen, mieluiten safiirinsininen. 
*Korvat ovat suuret, teräväkärkiset, ja tyvestä leveät. 

## Luonne
Balineesin kerrotaan olevan hiljaisempi ja rauhallisempi kuin siamilainen. Tyypillistä itämaisille roduille on silti rodusta riippumatta puheliaisuus. Balineesi on vilkas ja leikkisä, mutta myös rauhallinen, tasapainonen ja sylissä viihtyvä. Se on ihanteellinen koko perheen lemmikki.

## Värimuunnokset
Balineesilla on siamilaisen tapaan naamioväritys. Värejä on useita ja yleisimpiä niistä ovat ruskea-, sini-, suklaa-, lila-, puna- ja creme-naamio. Myös erilaisia tabby- ja kilpikonnakuvioita esiintyy sekä kokovalkoista turkkia.

## Lähteet

* David Taylor: *Kissojen maailma*, WSOY 1999.

### Viitteet
Ant

**Ant** tai **ANT** tarkoittaa seuraavia:

* Ilmapumppu (), tähdistö
* ANT, Kansainvälisen olympiakomitean maakoodi Antigua ja Barbudalle
* ANT, entinen ISO 3166-3 -maakoodi Alankomaiden Antilleille
* Apache Ant, käännösautomaatiotyökalu.
Vallihauta

**Vallihauta** on puolustusvarustuksena toimiva, yleensä veden täyttämä kaivanto, joka on rakennettu linnojen tai linnoitusten suojamuurien ympärille. Vallihaudan tarkoituksena on estää hyökkääjän, ennen kaikkea jalka- ja ratsuväen, eteneminen tai hidastaa sitä. Yksinkertaisimmillaan vallihauta voi olla vain pitkänomainen tai pyöreä vedellä täytetty tai kuiva (kuivahauta) kaivanto. Vallihauta on vanhimpia ihmisen tuntemia puolustusvarustelmia ja ollut käytössä ympäri maailman. 

Linnat ja linnoitukset pyrittiin rakentamaan saariin tai niemenkärkiin, jos se vain oli maantieteellisesti mahdollista. Tällöin luonnollinen vesistö toimi vallihaudan tavoin ja niemeen rakennettu linna tarvitsi keinotekoisen vallihaudan vain yhdelle puolelleen, mikä säästi paljon työtä. Tällaisissa tapauksissa järven tai meren puoleisille sivuille laadittiin sopivalle etäisyydelle rantaviivasta vedenalainen hakuli (paalutus, paaluvarustus), joka esti vesikulkuneuvoin suoritettavan maihinnousun pysäyttäen vihollisen alukset sopivalle ampumaetäisyydelle. 

## Lähteet
Mihail Jaroslavitš

**Mihail Jaroslavitš** (, 1271 – 1318) oli Vladimirin viimeinen suuriruhtinas, vuodesta 1304. Vuonna 1318 Moskovan ruhtinaskunta valloitti Vladimirin suuriruhtinaskunnan ja Mihail Jaroslavitš teloitettiin 22. marraskuuta 1318.
Kingston upon Hull

**Kingston upon Hull** (yleensä vain **Hull**) on noin  asukkaan kaupunki *(city)* ja yhtenäishallintopiiri Englannin itärannikolla East Riding of Yorkshiren muodollisessa kreivikunnassa. Hullia ympäröivällä laajemmalla kaupunkialueella elää noin  ihmistä.

Se perustettiin syvälle jokisuistoon satamakaupungiksi, joka kukoisti siihen aikaan kun Yorkshiren villa oli merkittävä vientituote. 1970-luvulle asti se oli myös merkittävä valaanpyynnin ja syvänmerenkalastuksen tukisatama. Alueella on edelleen merkittävää elintarviketeollisuutta. 1900-luvun alussa Suomen ja Hullin välillä oli vilkas rahti- ja matkustajaliikenne. Hull toimi Pohjois-Amerikkaan Hangosta matkaavien siirtolaisten välietappina ja lisäksi sinne vietiin Suomesta voita ja metsäteollisuuden tuotteita.

Nykyisin Hullin kautta kulkee päivittäistavaraliikennettä manner-Eurooppaan.

Kaupungin suuria nähtävyyksiä ovat Humberin silta, joka on maailman suurimpia riippusiltoja,  sekä monipuolinen yleisöakvaario.

## Musiikki
Musiikin puolella Hullia ovat tehneet tunnetuksi Paul Heatonin johtamat pop-yhtyeet The Housemartins ja The Beautiful South. The Housemartinsin itseironisena tunnuslauseena oli "the 4th best band in Hull" eli "Hullin neljänneksi paras bändi" ja he myös nimesivät esikoisalbuminsa toiveikkaan jalkapallofanin tavoin "London 0 Hull 4". The Beautiful South puolestaan on viitannut kotikaupunkiinsa muun muassa kappaleissa "I May Be Ugly" ja "Pretenders to the Throne". Lisäksi Hull on esillä The Beautiful Southin musiikkivideoissa "How Long's A Tear Take To Dry?" ja "One Last Love Song".

## Urheilu
Jalkapallojoukkue Hull City AFC on perustettu vuonna 1904 ja nousi vuonna 2013 Englannin korkeimmalle sarjatasolle Valioliigaan. Hull pelasi pääsarjatasolla ensimmäisen kerran vuosina 2008–2010.

## Lähteet

## Aiheesta muualla

* Hullista, helvetistä ja ..., Kansan kuvalehti, 28.08.1931, nro 35, s. 16, Kansalliskirjaston digitaaliset aineistot
Rajajääkäri

**Rajajääkäri** (lyhenne rj) on Suomen rajavartiolaitoksen kouluttamille varusmiehille sotamiestä vastaava miehistön sotilasarvo. Rajajääkäristä seuraava ylempi sotilasarvo on korpraalin sijasta **ylirajajääkäri**.

Rajavartiolaitos kouluttaa vuosittain pienen määrän varusmiehiä omiin kriisinajan tehtäviinsä. Rajajääkärin koulutus on verrattavissa Suomen puolustusvoimien antamaan sissi- ja tiedustelukoulutukseen. Lisäksi varusmiehille koulutetaan poikkeusolojen rajanvartioinnin perusteet. Rajajääkärikomppaniaan varusmiespalvelukseen hakeutuessa ei ole erillisiä pääsykokeita, mutta halukkuus täytyy ilmoittaa suoraan kutsunnoissa. Vaativaan koulutukseen hakeutuvilta edellytetään hyvää fyysistä kuntoa ja asennetta. Rajajääkärin tunnus on barettimerkkinä Rajavartiolaitoksen kultainen karhunpää, sekä RVL:n rintamerkki, joiden käyttöoikeus varusmiehen tulee ansaita palveluksensa aikana.

Koulutusta annetaan nykyisin kolmessa rajavartiostojen yhteydessä toimivassa komppaniassa:

* Immolan erikoisrajajääkärikomppania (kouluttaa vain erikoisrajajääkäreitä) (Raja- ja merivartiokoulu, Imatra)
* Onttolan rajajääkärikomppania (Pohjois-Karjalan rajavartiosto, Onttola)
* Ivalon rajajääkärikomppania (Lapin rajavartiosto, Ivalo)

Kukin komppania on vahvuudeltaan noin 100 miestä. Kajaanin rajajääkärikomppania lakkautettiin kokonaan 5. heinäkuuta 2007 ja Ivalon rajajääkärikomppanian vahvuutta lasketaan säästösyiden vuoksi. Palvelusaika miehistöllä on 6 kuukautta ja aliupseereilla sekä reserviupseereilla 12 kuukautta. Naisia rajajääkäreiksi otetaan vuosittain 10 ja heidät koulutetaan Onttolassa.

Heinäkuusta 2007 lähtien Immolassa koulutetaan vuosittain yksi saapumiserä erikoisrajajääkäreitä, joiden toimintaan kuuluvat vaativat tiedustelu- ja iskuosastotehtävät. Koulutukseen haetaan erillisillä pääsykokeilla, ja kaikki hyväksytyt palvelevat 12 kuukautta, joka neljäs koulutetaan reservinupseereiksi, muut kotiutuvat vähintään aliupseerin arvossa.

## Aiheesta muualla

* Varusmieskoulutus Rajavartiolaitoksessa
Dover (Englanti)

**Dover** on noin  asukkaan satamakaupunki ja kunta (*civil parish*) Kentin kreivikunnassa Englannin etelärannikolla. Se muodostaa läheisten Gustonin, Lyddenin ja Whitfieldin kylien kanssa  asukkaan yhtenäisen kaupunkialueen. Dover toimii myös keskuspaikkana samannimiselle hallintopiirille, jossa on  asukasta ja yhteensä 35 kuntaa.

Dover on 34 kilometrin päässä Calais’sta eli lähempänä Ranskaa kuin mikään muu kohta Englannin rannikkoa. Kaupunkien välillä on vilkas lauttaliikenne. Dover on tunnettu myös valkoisista kallioistaan.

## Historiaa
Dover on sijaintinsa vuoksi ollut strategisesti tärkeä jo pitkään. Doverin läheltä on löytynyt pronssikautinen vene, joka on ajoitettu 1500-luvulle eaa. Se on maailman vanhin löydetty vene, jolla on liikuttu merellä. Muun muassa roomalaiset käyttivät Doveria linnoitettuna satamana. Ensimmäisessä maailmansodassa Dover oli Englannin kanaalin puolustuksen keskuspaikka. Toisessa maailmansodassa saksalaiset pommittivat kaupunkia pahoin.

## Lähteet


Tiedosto:Dover Seafront And Castle.jpg|Doverin rantaa
Tiedosto:Dover Port 2 (Piotr Kuczynski).jpg|Doverin satama
Tiedosto:Dover Castle 05.jpg|Doverin linna
Tiedosto:White cliffs of dover 09 2004.jpg|Doverin kallioita


## Aiheesta muualla
Suur-Lontoo

**Suur-Lontoo** (*Greater London*) on hallintoalue Englannissa. Alue muodostuu sen keskellä sijaitsevasta Lontoon Citystä (*City of London*) ja Cityä ympäröivistä 32:sta kaupunkipiiristä (*London boroughs*). Yleisessä kielenkäytössä Lontoolla tarkoitetaan tätä 33 alueen yhteenliittymää. Vuoden 2021 väestönlaskennassa Suur-Lontoossa oli 8,8 miljoonaa asukasta ja sen pinta-ala oli 1&nbsp;572 neliökilometriä. Yli 14 miljoonan asukkaan Lontoon metropolialue ulottuu myös ympäröivien kreivikuntien alueelle.

Suur-Lontoo käsittää valtaosan Middlesexin historiallisesta kreivikunnasta, suuren osan Surreyn historiallisesta kreivikunnasta ja pienempiä osia Kentin, Essexin ja Hertfordshiren historiallisista kreivikunnista. Vuonna 1889 perustettu Lontoon kreivikunta käsitti nykyisin Sisä-Lontooksi (*Inner London*) nimitetyt kaupunginosat, kunnes vuonna 1965 muodostettiin nykyisen laajuinen Suur-Lontoo.

Suur-Lontoo ei kuulu mihinkään Englannin hallinnolliseen kreivikuntaan, vaan on hallinnollisesti muusta Englannista poikkeavassa asemassa. Alueen hallintoelimenä toimii Suur-Lontoon yleishallintoviranomainen (*Greater London Authority, GLA*), jota johtaa pormestari yhdessä 25-paikkaisen kaupunginvaltuuston (*London Assembly*) kanssa. Sekä pormestari että valtuusto valitaan suorilla vaaleilla neljän vuoden vaalikaudeksi. Margaret Thatcherin aikana Lontoon keskushallinto (*Greater London Council, GLC*) hajotettiin ja valta siirtyi Lontoon kaupunkipiireille vuoteen 2000 asti, jolloin Tony Blairin hallitus perusti nykyisen yleishallintoviranomaisen.

Suur-Lontoo, Lontoon Cityä lukuun ottamatta, muodostaa kuitenkin oman muodollisen kreivikuntansa, jonka alueella monarkkia edustaa lordiluutnantti. Suur-Lontoon lordiluutnanttina on toiminut 29. toukokuuta 2015 alkaen Kenneth Olisa.

## Kaupunkipiirit

## Katso myös
* Suur-Lontoon poliisitoimi

## Lähteet

## Aiheesta muualla
* Greater London Authority
Thunderstone

__NOTOC__
**Thunderstone** on melodista power metal -musiikkia soittava, vuonna 2000 perustettu helsinkiläinen yhtye. Se on julkaissut kuusi studioalbumia, joista uusimpana *Apocalypse Again* (2016).

Thunderstone osallistui vuoden 2007 Suomen euroviisukarsintoihin kappaleillaan ”Forevermore” ja ”Face in the Mirror”. Finaalissa yhtye esitti kappaleista jälkimmäisen ja sijoittui toiseksi.

Laulaja Pasi Rantanen ja kosketinsoittaja Kari Tornack erosivat yhtyeestä elokuussa 2007 henkilökohtaisten syiden ja motivaation puutteen vuoksi. Loka–marraskuussa 2007 järjestetyllä Euroopan-kiertueella heidän paikkansa täyttivät Tommi Salmela ja Jukka Karinen. Karinen jäi yhtyeeseen vakituisesti, ja uudeksi laulajaksi valittiin myöhemmin Rick Altzi, jonka kanssa julkaistiin albumi *[[Dirt Metal]]*. Julkaisun jälkeen yhtye vietti hiljaiseloa, ja vuonna 2013 Altzi väistyi Rantasen tieltä hänen palatessaan Thunderstoneen. Helmikuun alussa 2014 Thunderstone tiedotti valinneensa videohakuprosessilla uudeksi rumpalikseen Atte Palokankaan

## Jäsenet
* Pasi Rantanen – laulu
* Titus Hjelm – basso
* Jukka Karinen – kosketinsoittimet
* Nino Laurenne – kitara
* Atte Palokangas – rummut

### Entiset jäsenet
* Kari Tornack – kosketinsoittimet
* Mirka Rantanen – rummut
* Rick Altzi – laulu

## Julkaisut
### Albumit
* 
* 
* 
* 
* 
* 

### Singlet
* ”Virus” (2002)
* ”Until We Touch the Burning Sun” (2004)
* ”Tool of the Devil” (2005)
* ”Forevermore” / ”Face in the Mirror” (2007)
* ”10.000 Ways” (2007)
* ”I, Almighty” (2009)
* ”The Path” (2016)
* ”Through the Pain” (2016)

### Musiikkivideot

* *Virus* (2002)
* *Until We Touch the Burning Sun* (2004)
* *Tool of the Devil* (2005)
* *Face in the Mirror* (2007)
* *I, Almighty* (2009)
* *Veterans Of The Apocalypse* (2016)
* *The Path* (2016)
* *Through the Pain* (2016)
* *Fire And Ice* (2016)
* *Virus 2020* (2020)

## Lähteet

## Aiheesta muualla

* Thunderstonen virallinen sivusto 
*
Vladimir

**Vladimir** () on kaupunki Venäjällä 200 kilometriä Moskovasta itäkoilliseen.  Vuonna 2010 kaupungissa oli 345&nbsp;373 asukasta. Kaupunki on Vladimirin alueen hallinnollinen keskus.

Vladimir on perustettu vuonna 1108, ja se oli keskiajalla Vladimirin ruhtinaskunnan eli Vladimir-Suzdalin pääkaupunki.

Vladimirissa sijaitsevat Jumalansynnyttäjän kuolonuneen nukkumisen katedraali eli Uspenskin katedraali (1158–1161), Kultainen portti (1100-luvulta) ja vanha Vladimirin vankila.

## Ystävyyskaupungit

* Ústí nad Labem, Tšekki
* Kerava, Suomi
* Jelenia Góra, Puola
* Erlangen, Saksa
* Angiari, Campobasso, Italia

* Canterbury, Yhdistynyt kuningaskunta
* Chongqing, Kiina
* Saintes, Ranska
* Bloomington-Normal, Illinois, Yhdysvallat

* Marion, Indiana, Yhdysvallat
* Sarasota, Florida, Yhdysvallat
* Calgary, Kanada
* Nara, Japani

## Katso myös
*Vladimirin ja Suzdalin valkoiset monumentit
*Venäjän kultainen rengas

## Lähteet

## Aiheesta muualla
Pasi Rantanen

**Pasi Rantanen** (s. 1969 Helsinki) on suomalainen laulaja. Parhaiten hänet tunnetaan power metal -yhtye Thunderstonesta, jonka laulajana hän toimi yhtyeen perustamisvuodesta 2000 vuoteen 2007 asti erottuaan henkilökohtaisista syistä. Hän palasi yhtyeeseen vuonna 2012. Tällä hetkellä hän laulaa ja soittaa kitaraa yli 20 vuoden tauon jälkeen paluun tehneessä Strike-yhtyeessä, jota hän oli itse perustamassa vuonna 1985.

Rantanen on myös toiminut taustalaulajana muun muassa Stratovariuksen, Kotipellon ja Ari Koivusen albumeilla. Lisäksi *[[Raskasta joulua (vuoden 2004 albumi)|Raskasta joulua]]* -albumilla on hänen tulkitsemansa versio kappaleesta ”Valkea joulu”. Rantanen toimi vuoden 2006 Euroviisuissa Lordin taustalaulajana Gene Simmonsin The Demon -maskissa.

Rantanen toimii siviilissä varastopäällikkönä.

## Diskografia
### Thunderstone
* 
* 
* 
* 
* 

### Hevisaurus
* Hevisaurus: 
*   Hevisaurus: 

### Vierailut

#### Solistina
* Eri esittäjiä: 
* Monstervision Freakshow: 
* Revolution Renaissance: 
* Warmen: 
* Eri esittäjiä: 
* Warmen: 
* Imperium: 

#### Taustalaulajana

* Stratovarius: 
* Stratovarius: 
* Stratovarius: 
* Lordi: Hard rock hallelujah -euroviisuesitys (2006)
* Kotipelto: 
* Ari Koivunen: 

## Lähteet

## Aiheesta muualla
* 
* Strike-yhtyeen kotisivut 
* Strike Facebookissa
Rinkebynruotsi

**Rinkebynruotsi** (, myös *shobresvenska*) on yleinen termi tietyille ruotsin kielen murteille, joita puhutaan lähinnä monissa Ruotsin suurten kaupunkien lähiöissä, joissa maahanmuuttajien osuus väestöstä on suuri. Sana viittaa Rinkebyn lähiöön Tukholmassa, mutta sitä voidaan käyttää mistä tahansa tietyn tyyppisestä murteesta.

## Lähteet

## Aiheesta muualla
* Helsinkiläisnuorten polykielisyys  Tutkija Heini Lehtosen esittely väitöskirjatutkimuksestaan
AND

**And** tai **AND** voi tarkoittaa seuraavia:

* AND, Andromedan tähdistön lyhenne
* AND, Andorran maatunnus
* AND, **ja**, konjunktio, looginen konnektiivi ja operaatio Boolen algebrassa
* AND-portti, AND-konnektiivia vastaava looginen portti elektroniikassa
* And, sukunimenä:
** Terry And (s. 1997), suomalainen jääkiekkoilija
Aps

**Aps** tai **APS** voi tarkoittaa seuraavia:

* Aps, paratiisilinnun tähdistön () lyhenne
* APS, Advanced Photo System, filmiformaatti
* APS, American Physical Society, yhdysvaltalainen fysiikan alan järjestö
* APS, *Advanced Planning & Scheduling*, toiminnanohjausjärjestelmä
* APS, *autoimmune polyendocrine syndrome*, autoimmuunipolyendokrinopatiaoireyhtymien ryhmä
*APS, antiphospholipidsyndrome, fosfolipidivasta-aineoireyhtymä
Bat & Ryyd

**Bat & Ryyd** on suomalainen 1980-luvun lopulla toimintansa aloittanut, Kemijärveltä lähtöisin oleva elektronista huumori-, pop- ja rockmusiikkia esittävä duo. Duon tunnetuimpia kappaleita ovat muun muassa ”Ehtaa tavaraa”, ”Lentävä puliukko” ja ”Fiilaten ja höyläten”. Batin ja Ryydin lauluäänet transponoitiin korkeammaksi, kuten esimerkiksi Pikku-Orava-levyillä. Hahmot perustuvat Pirkka-Pekka Peteliuksen ja Aake Kallialan televisiosketsiin, jossa he rinnastivat Batmanin ja Robinin Kaj Chydeniukseen ja Kari Rydmaniin.

Alkujaan Lapin Radiossa esitetyistä hupailuohjelmista tunnetuksi tullut duo myi ensimmäisellä omakustanteena julkaistulla *Ehtaa tavaraa* -levyllään platinaa. ÄKT:n tilastojen mukaan levyä on myyty yhteensä yli 52&nbsp;000 kappaletta.

Bat & Ryyd jatkoi keikkailua myös 2000-luvulla. Keväällä 2020 yhtye julkaisi uuden kappaleen nimeltä "KesäXi rapakuntoon".

Mr. Ryyd on tehnyt soolokappaleen ”Sixpack”, parodian Tom Jonesin kappaleesta "Sex Bomb". 

## Jäsenet

### Alkuperäinen kokoonpano
* Juha Soppela – laulu (studio), rummut (studio), sanoitukset 1989–1992
* DJ Tippa (oik. Oiva Mursu) 1989–2020

## Diskografia

### Albumit
* *[[Ehtaa tavaraa]]* (Tippa 1989, uudelleenjulkaisu CD-levynä Poptori 2000)
* *[[Niin kallis on maa...]]* (1991)
* *[[Ryydimaa]]* (1998)

## Lähteet

## Aiheesta muualla
*Viralliset kotisivut
*
Heikki Vihinen

**Heikki Tapani Vihinen** (s. 1964 Tampere) on suomalainen käsikirjoittaja, näyttelijä ja teatterinjohtaja, joka tuli tunnetuksi Kummeli-koomikkoryhmän jäsenenä. Hän toimi myös Tampereen Teatterin johtajana vuosina 1998–2010.

## Ura
Vihinen on opiskellut teatterin ja draaman tutkimusta Tampereen yliopistossa.

Luultavasti tunnetuin Vihisen esittämä fiktiivinen hahmo on Kummeli-sarjoissa Lihaksia ja luoteja, Lääkärit tulessa ja Jurismia! esiintynyt pyörätuolissa istuva hikoileva ja kovaääninen Jukka Emil Vanaja.

Vihinen tunnetaan myös muusikkona taiteilijanimellä Pointero 1980-luvulla toimineesta yhtyeestä *[[Catwalk (yhtye)|Catwalk]]*, johon kuuluivat myös kitaristi Heikki Silvennoinen, basisti Mikko Löytty ja rumpali Matti A. Takala. Vihinen on toiminut myös useiden bändien roudarina.

Heikki Vihinen on käsikirjoittanut ja ohjannut useita näytelmiä Tampereen Teatteriin. Timo Kahilaisen kanssa Vihinen on käsikirjoittanut näytelmät komedian *[[Saunailta]]* (2001) ja farssin *[[Alivuokralainen (näytelmä)|Alivuokralainen]]* (2003) Tampereen Teatteriin, sekä musiikkinäytelmän *Kalliolle kukkulalle* (2008) Pyynikin kesäteatterille. Vihinen on Kahilaisen kanssa käsikirjoittanut myös Kummeli-ryhmän elokuvat *[[Kummeli Kultakuume]]* (1997), *[[Kummelin Jackpot]]* (2006) sekä *[[Kummeli Alivuokralainen]]* (2008), joka perustuu edellä mainittuun näytelmään.

## Yksityiselämä
Lahden Sibeliustalon entinen toimitusjohtaja Antti Vihinen on Heikki Vihisen veli.

## Filmografia

&sup1; myös käsikirjoittajana

&sup1; myös käsikirjoittajana

## Teatteri
* *Kummeli Revyy*, Tampereen Teatteri (1997-1998) – useita rooleja &sup1; &sup2;
* *Maailmanlopun hautaustoimisto*, Tampereen Työväen Teatteri (2011-2012) – Kosola &sup1; &sup2;
* *Kummeliäijät sekoilee!*, Teatteri sTaTe (2014) – useita rooleja &sup1; &sup2;
&sup1; myös ohjaajana, &sup2; käsikirjoittajana

## Ohjaajana
* *Isänmaan miehet*, Tampereen Teatteri (1997)
* *Betonimylläri*, Tampereen Teatteri (1997)
* *Pomokoirat*, Tampereen Teatteri (1998)
* *Closer*, Tampereen Työväen Teatteri (1999)
* *Puukkojunkkarit*, Vaasan Kaupunginteatteri (1999)
* *[[Saunailta]]*, Tampereen Teatteri (2001-2002) &sup1;
* *Miehuuskoe*, Tampereen Teatteri (2002)
* *[[Alivuokralainen (näytelmä)|Alivuokralainen]]*, Tampereen Teatteri (2003-2010) ja Rauman Kaupunginteatteri (2010) &sup1;
* *West Side Story*, Tampereen Teatteri (2004)
* *Francescan ryöstö* Tampereen Teatteri (2006)
* *Juice-taiteilijaelämää*, Musiikkiteatteri Palatsi (2011) &sup1;
* *Le Coq – taistelu ravintolasta*, Helsingin kaupunginteatteri (2020) &sup1;
&sup1; myös käsikirjoittajana

## Käsikirjoittajana
* *[[Peltiheikit]]* (televisiosarja, 1996)
* *Hopeinen kuu*, Pyynikin kesäteatteri (2003) ja Varkauden Teatteri (2005)
* *Kalliolle kukkulalle*, Pyynikin kesäteatteri (2008)
* *Kummeli esittää: Kontio ja Parmas*, (2019-

## Lähteet

## Aiheesta muualla
* 
*
Falmouth

**Falmouth** ( on noin  asukkaan satamakaupunki ja kunta *(civil parish)* Cornwallin muodollisessa kreivikunnassa ja yhtenäishallintopiirissä Englannin etelärannikolla. Se on maailman kolmanneksi suurin luonnonsatama.

Falmouthiin rakennettiin rautatie vuonna 1863. Nykyisin sen merkitys rahtiliikenteessä on vähentynyt, ja monien Cornwallin pikkukaupunkien tavoin siitä on tullut lähinnä turistikohde. Kaupungissa toimii merimuseo National Maritime Museum Cornwall.

## Lähteet

## Aiheesta muualla

* Falmouth – The Spirit of the Sea  (matkailusivusto)
Paikallishallinto

**Paikallishallinto** tarkoittaa hallinnossa tasoa, joka päättää asioista paikallisella tasolla ja on yleensä hierarkian alimmainen hallinnon taso. Tällainen taso voi olla esimerkiksi kunta, piirikunta tai kylä. Käytännöt paikallishallinnon tasojen ja niiden nimeämisen suhteen vaihtelevat suuresti eri valtioiden välillä, ja usein jopa valtion sisällä. Esimerkiksi Yhdistyneessä kuningaskunnassa on useita erilaisia paikallishallinnon muotoja. Erityisesti Englannissa järjestelmä on monimutkainen.

Nykyaikaisissa vahvan keskushallinnon valtioissa paikallishallinnon rooli päätöksenteossa valtion tasolla on usein selvästi pienempi kuin keskushallinnolla. Nimensä mukaisesti paikallishallinnon yksiköt hoitavat paikallisia asioita. Niillä on joko jonkinlainen oikeus kerätä veroja tai niiden toiminta rahoitetaan keskushallinnon keräämillä veroilla. Yleensä kyseessä on näiden yhdistelmä. Veroja keräävillä paikallishallinnon yksiköillä on usein demokraattisesti valittu edustus. Paikallishallinnon tavallisimpia tehtäviä ovat muiden muassa koulutuksen ja terveydenhuollon järjestäminen, infrastruktuurin rakentaminen ja kunnossapito sekä kaavoitus. Tällaiset tehtävät kuuluvat yleensä hierarkian alimmalle eli kuntatasolle.

## Eri maissa käytettäviä paikallishallinnon yksikköjä

* piiri, piirikunta (district, distrito, Bezirk, Kreis, okrug) voi olla useita kuntia kattava alue, tai jakaa ison kaupungin pienempiin osiin
* paikallishallintoalue (local goverment area, LGA), Nigeriassa käytössäoleva paihallishallinnon yksikkö
* kunta - (termi tulee useissa kielissä latinan sanasta *communia*, engl. *municipality*, Yhdysvalloissa usein *city*) on tyypillisesti pienin paikallishallintoalue, jolla on valittu edustajisto.
* kylä - jossain maissa on olemassa myös kylähallintoja.

## Katso myös
* Aluehallinto
* NUTS, LAU - Euroopan unionin alueluokitusjärjestelmä

## Lähteet
Londonderry

**Londonderry** tai **Derry** (; ulsterinskotiksi *Derrie* tai *Lunnonderrie*) on kaupunki Pohjois-Irlannissa Derryn kreivikunnassa. Vanha kaupunki on Foylejoen länsirannalla, mutta nyttemmin kaupunki on levittäytynyt joen molemmin puolin. Vuonna 2008 kaupungissa oli 93&nbsp;512 asukasta.

Londonderry sijaitsee lähellä Irlannin tasavallan rajaa. Se on Pohjois-Irlannin toiseksi suurin ja Irlannin saaren neljänneksi suurin kaupunki. Kaupungin asukkaat kiistelevät nimestä – paikallisista useimmat käyttävät Derryä, mutta osa unionisteista on sitä mieltä, että Londonderry olisi oikea nimi.

## Historia
Londonderry on ikivanha kaupunki. Seutu on ollut asuttuna tuhansia vuosia.

Irlantilainen pyhimys Colmcille perusti luostarin kaupunkiin vuonna 546. Hänen kunniakseen nimettiin vuonna 1633 valmistunut Pyhän Columban katedraali (*St Columb's Cathedral*). Se oli ensimmäinen Britteinsaarille rakennettu katedraali uskonpuhdistuksen jälkeen.

Kaupunkiin tehtiin Irlannin ensimmäinen asemakaava 1613.

Kaupungin suojamuurit valmistuivat vuonna 1618. Londonderry on nykypäivänä yksi Euroopan parhaiten säilyneistä muurin ympäröimistä kaupungeista. Muuri, joka on paikoin jopa kahdeksan metriä korkea ja yhdeksän metriä leveä, on ympärysmitaltaan noin kaksi kilometriä pitkä. Muurilla on yhä 24 alkuperäistä tykkiä.

### Piiritys
Muurit suojasivat kaupunkia Derryn piirityksessä vuosina 1688-1689.
Piirityksen ratkaisut saivat alkunsa, kun 13 kisälliä (*Apprentice Boys*) sieppasivat kaupungin avaimet ja lukitsivat kaupungin portit kuningas Jaakko II:lta ja hänen jakobiittijoukoiltaan. Protestanttinen varuskunta sinnitteli kuukausia kaupungissa huonoissa olosuhteissa. Piiritys loppui, kun kolme laivaa, *Mountjoy*, *Phoenix* ja *Jerusalem*, purjehtivat Foylen poikki ja toivat muonaa nälkiintyneille kaupunkilaisille.

## Talous
Londonderryn talous oli viime vuosikymmenille asti riippuvainen tekstiiliteollisuudesta. DuPont on tehnyt siellä useita moderneja keinokuituja.

## Lähteet
Sunderland

**Sunderland** on noin 175&nbsp;000 asukkaan rannikkokaupunki ja 277&nbsp;000 asukkaan metropolihallintopiiri *(metropolitan borough)* Tyne ja Wearin metropolikreivikunnassa Koillis-Englannissa. Se sijaitsee Wearjoen suulla Pohjanmeren rannikolla. Hallintopiiriin kuuluu Sunderlandin kaupungin lisäksi Washingtonin, Houghton-le-Springin ja Hetton-le-Holen kaupungit sekä Rokerin ja Seaburnin rantalomakohteet.

Sunderland on telakoiden ja hiilikaivosten ympärille rakentunut teollisuuskaupunki, jota 1900-luvun lopulla vaivasi massatyöttömyys ja sosiaaliset ongelmat. Viimeinen telakka lopeteettiin 1988 ja viimeinen hiilikaivos 1994. Vauxin panimo lopeteettiin 1999.

Alueelle on noussut vähitellen uutta teollisuutta, muun muassa Nissanin autotehdas, Nike ja Barclays. Eurooppalainen IT-teollisuus on alkanut sijoittaa tukitoimintojaan ja muita puhelinpalveluita alueelle.

Teollisuuskaupunkina Sunderland kärsi pahasti toisen maailmansodan pommituksista. Niinpä sen keskustasta tuhoutuivat monet vanhat rakennukset. Joitakin hienoja kirkkoja on jäljellä, kuten arts and crafts -tyyliä edustava St Andrew’s Roker.

## Muuta
Sunderland ja läheinen Newcastle ovat kilpailleet keskenään erinäisissä asioissa joskus hyvinkin vihamielisesti jo vuosisatojen ajan. Kiistojen sanotaan juontavan juurensa Englannin sisällissotaa edeltävään aikaan, jolloin Newcastlen kaupungille myönnettiin yksinoikeus alueen kivihiilikauppaan. Keskinäinen kilpailu ilmenee nykyään etenkin kaupunkien jalkapalloseurojen välillä.

Sunderlandin kaupunki on tunnettu jalkapallojoukkueestaan Sunderland AFC, joka kuului aikoinaan Englannin menestyneimpiin jalkapalloseuroihin, ja joka pelaa Englannin Valioliigassa.

Sunderlandissa puhutussa englannin murteessa on paljon skottivaikutteita.

Sunderlandin ystävyyskaupunkeja ovat Saint-Nazaire Ranskassa ja Essen Saksassa.

## Lähteet

## Aiheesta muualla
Mikael I (Vladimir)

**Mikael I Jurjevitš** (); (n. 1151/1154 – 20. kesäkuuta 1176 Gorodets-Radilov) oli Vladimir-Suzdalin suuriruhtinas vuosina 1175–1176 ja Kiovan suuriruhtinas vuosina 1171-1176. 

Hänet on julistettu Venäjän ortodoksisessa kirkossa pyhäksi eli pyhimykseksi vuonna 1982.

## Suku
Mikael oli Kiovan suuriruhtinas Juri Dolgorukin ja tämän toisen puolison, Bysantin keisari Manuel I Komnenoksen sisaren tai tyttären vanhin poika. Hänellä oli 12 sisarusta ja sisaruspuolta, hänen veljensä oli Vladimirin suuriruhtinas Vsevolod III ja hänen velipuoliaan olivat Kiovan ruhtinaat Andrei I Bogoljubski ja Gleb I. 

Velipuoli Andrei Bogoljubski (Andrei I) karkotti hänet Suzdalista ja hän asui vuosina 1162–1169 Ostjorissa lähellä Tšernigovia, ja muutti sen jälkeen Tortšeskiin. Andrei asetti hänet hallitsemaan Kiovaan Gleb I Jurjevitšin kuoleman jälkeen vuonna 1171, mutta Mikael kieltäytyi ja lähetti sen sijaan nuoremman veljensä Vsevolodin. Kiovaa vaatinut Smolenskin ruhtinas Rurik piiritti Tortšeskia, mutta Mikael teki rauhan ja siirtyi Perejaslaviin. Seuraavana vuonna Andrei teki sotaretken etelään, ja Mikael rikkoi välinsä Rurikiin ja liittoutui veljensä kanssa.

## Ruhtinas
Andrein kuoltua Mikael seurasi häntä Vladimirin suuriruhtinaana, mutta Suzdalin ja Rostovin pajarien vihamielisyys sai hänet siirtymään Tšernigoviin. Vladimirilaiset kutsuivat hänet pian taistelemaan Jaropolk Rostislavovitšia vastaan. Mikael löi Andrein veljenpojan ja sai jälleen Vladimirin haltuunsa vuonna 1175.

## Avioliitto ja jälkeläiset
Hänen puolisonsa oli Fevronia (k. 1201).

Heille syntyivät lapset: 

* Boris

* Prebrana (Maria), avioitui 1178 Tšernigovin ruhtinas Vladimir Svjatoslavitšin kanssa

## Perintö
Mikael kuoli vuonna 1176, ja häntä seurasi Vladimirin valtaistuimelle veli Vsevolod III. Hänet haudattiin Ylösnousemuksen katedraaliin Vladimiriin. Venäjän ortodoksinen kirkko kanonisoi hänet osana Vladimirin pyhien neuvostoa vuonna 1982.

## Viitteet
Tuc

**Tuc** tai **TUC** tarkoittaa seuraavia asioita:
* Tukaanin tähdistö eteläisellä taivaanpallolla
* TUC, suolakeksimerkki
* Trades Union Congress, Englannin ja Walesin ammattiliittojen keskusjärjestö.
Luettelo tähdistöistä pinta-alan mukaan

Tähdistöt peittävät koko taivaanpallon, jonka ala on noin 41&nbsp;252,961 neliöastetta.

## Lähteet
Virgo

**Virgo** voi tarkoittaa seuraavia:
* Neitsyt eli Virgo tai Virginis, tähdistö
* Neitsyt eli Virgo, Eläinradan merkki tai horoskooppimerkki
* Neitsyen galaksijoukko eli Virgo, galaksijoukko
* Virgo A, elliptinen galaksi
* Virgo, Costello Hautamäen säveltämä musikaali
* HMS Virgo (1902), Ruotsin laivaston Komet-luokan torpedovene
* HMS Virgo (T126), Ruotsin laivaston Spica-luokan torpedovene

## Katso myös
* Virgin
* Virginis
Trieste

**Trieste** (antiikin *Artemidoros* ja *Tergeste*, , ) on kaupunki Koillis-Italiassa, Triestenlahden pohjukassa. Siellä on runsaat 200&nbsp;000 asukasta. Trieste on Friuli-Venezia Giulian hallintoalueen ja Triesten maakunnan pääkaupunki.

## Historiaa
Trieste on ollut aina kulttuurien kohtauspaikka. Se oli Itävalta-Unkarin merkittävin satamakaupunki. Se liitettiin Italiaan vuonna 1918, kun Italia oli ensimmäiseen maailmansotaan liittyessään 1914 saanut liittolaisiltaan lupauksen asiasta. Toisen maailmansodan jälkeen se muodosti seitsemän vuoden ajan Triesten vapaa-alueen, joka oli liittoutuneiden (Jugoslavian) valvonnassa. Vuodesta 1954 alkaen Trieste on uudelleen kuulunut Italiaan. Kaupungin aikaisemmin Italialle kuuluneet lähialueet sen sijaan liitettiin Jugoslaviaan, jonka hajottua ne ovat kuuluneet osin Sloveniaan ja osin Kroatiaan. Rajavalvonnan tuomat hankaluudet vähenivät huomattavasti, kun nämä maat liittyivät 2000-luvulla EU:hun ja Schengenin sopimukseen.

## Nähtävyyksiä
Trieste on kuuluisa arkkitehtuuristaan ja hiekkarannoistaan. Se muistuttaa edelleen enemmän Itävaltaa kuin Italiaa, ja sitä kutsutaankin toisinaan Pikku-Wieniksi.

Kaupungista kymmenen kilometrin päässä Triestenlahden rannalla oleva Miramaren linna, *Castello di Miramare*, on kaupungin tärkeimpiä nähtävyyksiä. Sen rakennutti Itävallan arkkiherttua Ferdinand Maximillian von Habsburg 1850-luvulla itselleen ja vaimolleen arkkiherttuatar Charlottelle residenssiksi. Linna ja sitä ympäröivä puutarha on nykyään museona.


Stadtzentrum Triest.jpg|Näkymä kaupunkiin
Trieste Canal-Grande.jpg|Kanava
Schloss_miramare.jpg|Miramaren linna


## Lähteet

## Aiheesta muualla

* Trieste - Photo Guide - (Italian) (pdf)
Sic

**Sic** on latinankielinen sana, joka tarkoittaa ”siten”, ”sillä tavalla” tai ”juuri näin”. Sic voidaan kirjoittaa suluissa (sic) tai hakasuluissa [sic] jonkin epätavallisen tai virheelliseltä näyttävän sanan tai ilmaisun perään, jolloin se tarkoittaa, että kyseessä ei ole virhe tai että virhe on tarkoituksellinen eikä sitä tule korjata. Sic on lyhenne lauseesta *sic erat scriptum* - näin se oli kirjoitettu.

Jos esimerkiksi lääkäri kirjoittaa lääkereseptin, jossa poiketaan lääkkeen normaalista annostelusta, kirjoittaa hän reseptiin ”Sic!”, jotta apteekki tietää, että tarkoitettu annostus ei ole virheellinen.

Ilmaisua käytetään myös tieteellisessä kirjoittamisessa silloin, kun lainatussa tekstissä on virhe. Jos kyseessä on suora lainaus, teksti on toistettava täsmälleen samanlaisena kuin alkuperäisteoksessa. Kirjoittaja voi kuitenkin osoittaa huomanneensa virheen lisäämällä virheen perään [sic]. Näin lukija voi varmistua siitä, että virhe on alkuperäisessä tekstissä eikä lainauksessa.

Esimerkki sanan käytöstä:
:Maija Vilkkumaan kappaleesta *Ingalsin Laura* kirjoitettaessa:
:*Maija Vilkkumaa on tehnyt suositun laulun ”Ingalsin [sic] Laura”*. (ks. Laura Ingalls Wilder)

## Lähteet
Leo

**Leo** (lat.: ”leijona”) voi tarkoittaa seuraavia:

* *Panthera leo*, leijonan tieteellinen nimi
* Leo, miehen nimi
* Leo, *Leo Makkonen* (s. 1948), Suomen ortodoksisen kirkon arkkipiispa 2001–2024
* Léo, oik. *Leonardo Lourenço Bastos* (s. 1975), brasilialainen jalkapalloilija
* Leo, *Leo Stillman* (s. 1991), suomalainen laulaja, lauluntekijä ja muusikko
* Leo, oik. *Leo Jannesson* (s. 2003), ruotsalainen Valorant-pelaaja
* Léo, kaupunki Burkina Fasossa
* Leo, Leijonan tähdistön latinankielinen nimi
* Leo I, kääpiögalaksi
* Leo II, kääpiögalaksi
* Leo A, epäsäännöllinen galaksi
* Leo, Liedon rautatieaseman liikennepaikkalyhenne
* Leo-Club, nuorison hyväntekeväisyysjärjestö
* LEO, low Earth orbit, Matala Maan kiertorata
* *[[Leo (elokuva)|Leo]]*, Lokesh Kanagarajin ohjaama elokuva vuodelta 2023
* *[[Leo (vuoden 2023 elokuva)|Leo]]*, Robert Marianetin ohjaama tietokoneanimaatioelokuva vuodelta 2023
* *[[Leo (albumi)|Leo]]*, Leo Stillmanin albumi vuodelta 2017
* Leo, sukunimenä:
** Daniel Leo (s. 1941), yhdysvaltalainen mafioso
** Federico Leo (s. 1988), italialainen moottoriurheilija
** Henning Leo (1885–1953), ruotsalainen poliitikko
** Leonardo Leo (1694–1744), italialainen säveltäjä
** Melissa Leo (s. 1960), yhdysvaltalainen näyttelijä
** Mona Leo (1903–1986), suomenruotsalainen kirjailija ja nukketeatteritaiteilija
** Veronica Leo (s. 1935), suomenruotsalainen kirjailija ja kuvittaja
Vel

**Vel** voi tarkoittaa:

*Vel, Vagan sivujoki Venäjällä
*Vel, Purjeen tähdistöä merkitsevä lyhenne (,"purjeet" )
*, suom. "tai", josta matemaattinen loogisen disjunktion symboli \lor
Vuoden kylä

Suomen valtakunnallinen **Vuoden kylä** on valittu vuodesta 1985 lähtien. Valinnan suorittaa Suomen Kylätoiminta ry.

Alkuvuosina Vuoden kylä valittiin koko maasta tulleiden ehdotusten joukosta ja kunakin vuonna oli tietty teema. 1990-luvulla valintaa muutettiin siten, että kukin maakunta antaa ehdokkaansa valtakunnalliselle raadille eikä enää ole nimetty hakuvaiheessa teemaa. Lähes kaikki ehdokkaat ovat nykyään oman maakuntansa Vuoden kyliä.

## Vuoden kylät
### 1980-luku
* 1985 – Kuorevaara, Polvijärvi (Kuorevaaran kylätoimikunta)
* 1986 – Kelujärvi, Sodankylä (Kelujärven kyläseura ry)
* 1987 – Suomijärvi, Karvia (Suomijärven kylätoimikunta)
* 1988 – Kaivola, Laitila (Kotiseutuyhdistys Suhina ry)
* 1989 – Vähähaara, Äetsä (Vähähaara-seura)

### 1990-luku
* 1990 – Mutalahti, Ilomantsi (Mutalahden kylätoimikunta)
* 1991 – Rannankylä, Muurame (Rannankylän kyläyhdistys ry)
* 1992 – Putikko, Punkaharju (Putikon kylätoimikunta)
* 1993 – Kivesjärvi, Paltamo (Kivesjärven kehittämisyhdistys ry)
* 1994 – Öllölä, Tuupovaara (Öllölän kylätoimikunta)
* 1995 – Putkilahti, Korpilahti (Putkilahden kyläseura ry)
* 1996 – Juntusranta, Suomussalmi (Ruhtinaansalmen kyläyhdistys ry)
* 1997 – Santtio, Pyhäranta (Santtioseura ry)
* 1998 – Jakokoski, Kontiolahti (Jakokosken Kyläyhdistys ry)
* 1999 – Askankylä, Puolanka (Askan Ahertajat ry)

### 2000-luku
*2000 – Björkö, Mustasaari (Björkö byaråd r.f.)
*2001 – Eskola, Kannus
* 2002 – Vuonislahti, Lieksa (Vuonislahden kyläseura ry)
* 2003 – Kankaanpään kylä, Köyliö
* 2004 – Syvänniemi, Karttula
* 2005 – Kirkonkylä, Heinola (Heinolan kirkonkylän kyläyhdistys ry)
* 2006 – Untamala, Laitila
* 2007 – Rämsöö, Vesilahti
* 2008 – Siikamäki-Peiposjärvi, Pieksämäki
* 2009 – Pohjois-Ii, Ii

### 2010-luku
* 2010 – Vihtijärvi, Vihti
* 2011 – Teijon alueen kylät Teijo, Mutainen, Kirjakkala ja Matildedal, Salo (aiemmin Perniötä)
* 2012 – Kitinoja, Seinäjoki (aiemmin Ylistaroa)
* 2013 – Soinilansalmi, Leppävirta
* 2014 – Vuolenkoski, Iitti
* 2015 – Alpua, Raahe (aiemmin Vihantia)
* 2016 – Kerässieppi, Muonio
* 2017 – Eskola, Kannus
* 2018 – Teuro–Kuuslammi, Tammela
* 2019 – Luoma-aho, Alajärvi

### 2020-luku

* 2020 – Markkuu, Tyrnävä
* 2021 – Lantula, Sastamala (aiemmin Tyrväätä ja Vammalaa)
* 2022 – Rautio, Kalajoki
* 2023 – Koittila, Kangasniemi
* 2024 – Puhos, Kitee
* 2025 – Vesivehmaa, Asikkala

## Katso myös
* Vuoden kaupunginosa

## Lähteet